**Božena Slančíková-Timrava** (vl. menom **Božena Slančíková**, pseudonymy **Timrava**, **Teta z Polichna** a i.) (\* [2. október](https://sk.wikipedia.org/wiki/2._okt%C3%B3ber) [1867](https://sk.wikipedia.org/wiki/1867), [Polichno](https://sk.wikipedia.org/wiki/Polichno) – † [27. november](https://sk.wikipedia.org/wiki/27._november) [1951](https://sk.wikipedia.org/wiki/1951), [Lučenec](https://sk.wikipedia.org/wiki/Lu%C4%8Denec)) bola [slovenská](https://sk.wikipedia.org/wiki/Slovensko) [prozaička](https://sk.wikipedia.org/wiki/Prozai%C4%8Dka) a [dramatička](https://sk.wikipedia.org/wiki/Dramati%C4%8Dka), predstaviteľka 2. vlny slovenského realizmu.

Narodila sa v rodine evanjelického farára Vzdelanie získala najprv v rodisku, potom ju učil otec, v Banskej Bystrici ukončila 4. triedu meštianskej školy. Nevydala sa, a preto mala celý život existenčné problémy. Hoci sa neustále snažila oslobodiť od rodiny, jej pokusy nájsť si prácu neboli veľmi úspešné. Pol roka bola spoločníčkou Pavly Országhovej v Dolnom Kubíne, neskôr sa stala v Martine opatrovateľkou zbierok Slovenského národného múzea, no vydržala tam tiež len krátko. V roku 1909 sa presťahovala do Ábelovej k bratovi na faru. Stala sa opatrovateľkou v materskej škole, až sa v roku 1945 odsťahovala k príbuzným do Lučenca, kde žila až do smrti.

TVORBA

4 tematické skupiny:

1. Život dedinského ľudu: Na jednom dvore, Mocnár, Ťapákovci.
2. Život vidieckej inteligencie: Bez hrdosti, Veľké šťastie, Ťažké položenie
3. Tematika vojny: Hrdinovia, Skon Paľa Ročku
4. Vnútorný svet autorky- autobiografické diela: Skúsenosť, Všetko za národ

Znaky tvorby

* humor a irónia pri zobrazovaní lásky
* hľadanie príčin nenaplneného citového vzťahu- v dielach z prostredia dedinskej inteligencie
* obraz lásky ako nejednoznačného citu, láska ako zložitý stav plný zvratov- veľké nádeje-veľké sklamanie, ilúzia-dezilúzia
* rozvádzanie dvoch paralelných dejov ( vnútorný dej v predstavách postavy, vonkajší dej- správanie sa postavy navonok)
* moderný vnútorný monológ
* dôraz na psychologizáciu postáv
* koncentrovaná charakteristika (jedným obrazom či slovom)
* výsmešné zobrazenie pomerov v spoločnosti
* kritika malomeštiackych neduhov