Tabuľka slovenských interpunkčných znamienok

|  |  |  |  |  |  |
| --- | --- | --- | --- | --- | --- |
| **Znamienko** | | | | **Názov** | **Funkcia** |
| **.** | | | | [bodka](https://sk.wikipedia.org/wiki/Bodka_(interpunk%C4%8Dn%C3%A9_znamienko)) | Ukončuje [vetu](https://sk.wikipedia.org/wiki/Veta_(jazykoveda)), označuje [skratky](https://sk.wikipedia.org/wiki/Skratka), označuje radové [číslovky](https://sk.wikipedia.org/wiki/%C4%8C%C3%ADslovka). |
| **,** | | | | [čiarka](https://sk.wikipedia.org/wiki/%C4%8Ciarka_(interpunk%C4%8Dn%C3%A9_znamienko)) | Oddeľuje vety v [súvetí](https://sk.wikipedia.org/wiki/S%C3%BAvetie), zložky viacnásobných vetných členov, voľne vložené alebo pripojené výrazy. |
| **;** | | | | [bodkočiarka](https://sk.wikipedia.org/wiki/Bodko%C4%8Diarka) | Oddeľuje časti jednej vety, ale výraznejšie ako čiarka, používa sa pri výpočtoch kvôli prehľadnosti. |
| **:** | | | | [dvojbodka](https://sk.wikipedia.org/wiki/Dvojbodka) | Uvádza vetu alebo jej časť, ktorá rozvíja alebo dopĺňa predchádzajúci text. Často uvádza [priamu reč](https://sk.wikipedia.org/wiki/Priama_re%C4%8D). |
| **!** | | | | [výkričník](https://sk.wikipedia.org/wiki/V%C3%BDkri%C4%8Dn%C3%ADk) | Ukončuje rozkazovacie, želacie a zvolacie vety. |
| **?** | | | | [otáznik](https://sk.wikipedia.org/wiki/Ot%C3%A1znik) | Ukončuje opytovacie vety. |
| **–** | | **—** | | [pomlčka](https://sk.wikipedia.org/wiki/Poml%C4%8Dka) | Oddeľuje časti prejavu, naznačuje odmlku v reči, vyznačuje rozsah. Píše sa takmer vždy s medzerami. |
| **-** | | | | [spojovník](https://sk.wikipedia.org/wiki/Spojovn%C3%ADk) | Spája tesne viazané slová, na konci riadku sa používa pri delení slov. Píše sa zásadne bez medzier. |
| **…** | | | | [tri bodky](https://sk.wikipedia.org/wiki/Tri_bodky) | Nahrádzajú vypustenú časť textu, vnútri textu vyznačujú prerušovanú reč. |
| **„“** | | **‚‘** | **«»** | [úvodzovky](https://sk.wikipedia.org/wiki/%C3%9Avodzovky) | Uvádzajú priamu reč (citáty apod.). |
| **’** | | | | [apostrof](https://sk.wikipedia.org/wiki/Apostrof) | Nahrádza vynechané písmeno, používa sa pre skracovanie letopočtov. |
| **()** | **[]** | **{}** | **〈〉** | [zátvorky](https://sk.wikipedia.org/wiki/Z%C3%A1tvorka_(interpunk%C4%8Dn%C3%A9_znamienko)) | Označujú voľne vložené časti textu, menej dôležité alebo okrajové pasáže. |
| **/** | | | | [lomka](https://sk.wikipedia.org/wiki/Lomka) | Oddeľuje variantné alebo protikladné výrazy, používa sa na vyjadrenie pomeru, oddelenie veršov v súvislom texte. |

Bodka, čiarka, otáznik, výkričník, dvojbodka, bodkočiarka a tri bodky sa píšu bez medzery hneď za slovom. Medzera sa robí až za nimi. Text, vložený do zátvoriek alebo úvodzoviek, sa medzerou od týchto interpunkčných znamienok neoddeľuje. Ak v texte nasledujú dve interpunkčné znamienka po sebe (napr. bodka a čiarka či výkričník a otáznik), medzera medzi ne nepatrí.[[1]](https://sk.wikipedia.org/wiki/Interpunkcia#cite_note-psp-interpunkcia-1)

**Diakritické znamienka** (z gr. διακρητικός diakritikós, rozlišujúci) alebo rozlišovacie znamienka, diakritické značky, rozlišovacie značky, ľudovo diakritika, sú zvláštne znamienka, ktoré sa píšu v okolí písmena (nad, pod, alebo vedľa), a ktoré menia jeho výslovnosť alebo spĺňajú inú rozlišovaciu funkciu.

Okrem zmeny výslovnosti písmena môže diakritické znamienko meniť výslovnosť celého slova, vyznačovať tón reči, rozlišovať homonymá, upozorňovať na skratky a číslovky.

**V**[**slovenčine**](https://sk.wikipedia.org/wiki/Sloven%C4%8Dina)

* **´** – [dĺžeň](https://sk.wikipedia.org/wiki/D%C4%BA%C5%BEe%C5%88) : á, é, í, ó, ú, ý, ĺ, ŕ
* **ˇ** – [mäkčeň](https://sk.wikipedia.org/wiki/M%C3%A4k%C4%8De%C5%88): č,ď, ľ, ň, š, ť, ž
* **¨** – [dve bodky](https://sk.wikipedia.org/wiki/Dve_bodky): ä
* **ˆ** – [vokáň](https://sk.wikipedia.org/wiki/Vok%C3%A1%C5%88) : ô